Justinas Sajauskas

**Justinas Sajauskas** (g. 1944 m. vasario 29 d. Kalvarijoje, Marijampolės apskr.) – Lietuvos rašytojas, redaktorius, muziejininkas, tremtinys. Marijampolės visuomenės veikėjas, Marijampolės savivaldybėje laisvės kovoms įamžinti komisijos narys.

## Biografija

Gimė Jono ir Elžbietos Sajauskų žeimoje. Brolis – fizikas prof. Stanislovas Sajauskas. Šiuo metu gyvena Marijampolėje.

J. Sajauskas vaikystę su tėvais ir mažamečiais šeimos nariais 1949–1959 m. praleido tremtyje Sibire (Biriulkos k. prie Kačiugo, Irkutsko sr.). Baigęs Marijampolės 4-ją vidurinę mokyklą studijavo Vilniaus valstybiniame universitete. Po studijų kurį laiką mokytojavo Marijampolėje, vėliau ten pat dirbo įvairiose valstybinėse įstaigose.

* 1991-2011 m. – marijampoliečių bendrijos laikraščio „Sugrįžimai“ redaktorius,
* 1997 ir 2007 m. – etnokultūros žurnalo „Suvalkija“ redaktorius,
* nuo 1992 m. – Vilkaviškio vyskupijos Bažnyčios meno muziejaus vedėjas,
* nuo 2000 m. – Marijampolės Tauro apygardos partizanų ir tremties muziejaus vedėjas.

## Literatūrinė veikla

J. Sajauskas yra Lietuvos rašytojų sąjungos narys (nuo 2001 m.), XXVII knygos mėgėjų draugijos narys. Už miniatiūrų romaną *Suvalkijos geografija* pelnė „Lietuvių balso“ (JAV) literatūrinio konkurso I premiją (2000 m.). Antras miniatiūrų romanas „Neužmirštami Suvalkijos vardai“ 2015 m. įvertintas LR Krašto apsaugos ministerijos Patriotų premija.

## Bibliografija
* *Lietuvos markiruotų pašto atvirukų katalogas: 1918–1940* – Alytus: Angelų Sargų bažnyčios religinės bendruomenės leidykla, 1992;
* *Prūs-ja* – Alytus: Angelų Sargų bažnyčios religinės bendruomenės leidykla, 1994 (apsakymai);
* *Baltimorės Lietuva* – Marijampolė: Ramona, 1996 (esė apie emigrantus);
* *Ištark mano vardą* – Vilnius: Džiugas, 1999 (kartu su Aldona Vilutiene; Tauro apygardos partizanų vardynas);
* *Suvalkijos geografija* – Vilnius: Lietuvos rašytojų sąjungos leidykla, 2001 (romanas);
* *Nenugalėtieji. Autografų parodos katalogas* – Kaunas: Naujasis Lankas, 2003 (kartu su Stanislovu Sajausku; autografų rinkinys);
* *Atmintinė sau ir ne sau: Tauro muziejui – 10* – Kaunas: Naujasis lankas, 2003 (sudarytojas);
* *Še tau, barsukai* – Marijampolė: Piko valanda, 2005 (apybraižos apie knygnešius iš Marijampolės krašto);
* *Užkritę lapai* – Vilnius: Karminas, 2007 (pokario miniatiūros, romano *Suvalkijos geografija* tęs.);
* *Žinau tavo vardą* – Vilnius, 2009 (Tauro apygardos partizanų slapyvardžių vardynas);
* *Voverė ant vilkų tako* – Vilnius: Lietuvos rašytojų sąjungos leidykla, 2009 (istorinis romanas);
* *Marijampolė: partizaninis karas* – Kaunas: Naujasis lankas, 2012 (kartu su Stanislovu Sajausku);
* *Skardupių radinys* – Kaunas: Naujasis lankas, 2014 (Tauro apygardos partizanų dokumentų rinkinys);
* *Neužmirštami Suvalkijos vardai* – Vilnius: Lietuvos rašytojų sąjungos leidykla, 2014 (miniatiūrų romanas);
* *1009* – Marijampolė: Idėja plius, 2018 (apsakymas). Tekstas Just. Sajausko, piešiniai Elenos Juknevičiūtės;
* *Lietuvės rožinis, dar kitaip: Marijos Kraptavičiūtės-Šimkienės prisiminimai.* Marijampolė: Idėja plius, 2019;
* *Prisiminimų nuotrupos.* Marijampolė: Idėja plius, 2021. Dailininkė Elena Juknevičiūtė;
* *Ten, už lango.* Vilnius: Lietuvos rašytojų sąjungos leidykla, 2022 (miniatiūrų romanas).
* *Tėvo žodis.* Marijampolė: Idėja plius, 2023. Aštuntoji miniatiūrų apie partizaninį judėjimą Lietuvoje knyga.

## Vertimai į kitas kalbas
* J.Sajauskas. *Unforgettable Names of Lithuania* – Vilnius, The General Jonas Zemaitis Military Academy of Lithuania and Genocide and Resistance Research Centre in Vilnius, 2015. Translated by N.Sajauskaitė-Juknevičienė.

## Nuorodos

* Biografija
* J. Sajauskas. Netikri naujojo amžiaus pranašai 
* A.Stremaitytė. Įvardyti pokarį
* R.Šerelytė. Pasirinkti – iš dviejų ar trijų 
* V.Sventickas. Tautos atsparumo vardynas
* D.Kaniavienė. Pokario Suvalkijos žemės žmonės